Esto es Fuero de Castiella: Que si algund fijodalgo demanda a otro alguna eredat , e dis que es sua, e devela auer por alguna raçon , si aquel que es tenedor de la eredat, dijier que es sua, e da fiador sobre ello al que la demanda, que dis la fara sua, ansi como el fuero mandare , si el que demanda la eredat vencier en juicio al otro, e la eredat ganare , puede demandar al otro, que fue fiador, si quisier, quel peche al tanta eredat , como aquella, quel' gano en juicio.